Европейския съюз по местоназначение на животните или продуктите.
 Ако продуктите преминават транзитно, се изискват наименованието и кодът по ISO на третата държава по местоназначение.
 Поле I.10.
 Регион по местоназначение: вж. поле I.8.
 Поле I.11.
 Място на изпращане: името, адресът и номерът на одобрението, ако се изисква съгласно законодателството на Европейския съюз, на стопанствата или предприятията, от които идват животните или продуктите.
 За животни: стопанство или всякакво друго селскостопанско, промишлено или търговско предприятие под официално наблюдение, в т.ч. зоологически градини, увеселителни паркове, природни резервати и ловни стопанства, където обикновено се отглеждат или развъждат животни.
 За зародишни продукти: центрове за събиране или съхранение на сперма или екипи за събиране или производство на ембриони.
 За други продукти: всяко подразделение на дадено дружество от сектора на храните или на страничните животински продукти. Посочва се само името на предприятието, изпращащо продуктите. При търговия с участието на повече от една трета държава (триъгълна търговия) мястото на изпращане е последното предприятие в трета държава по веригата на износа, от което окончателната пратка се транспортира до Европейския съюз.
 Поле I.12.
 Местоназначение:
 Тази информация се попълва по избор с изключение на случаите на съхраняване на транзитно преминаващи продукти.
 За пускане на пазара: мястото, до което животните или продуктите се изпращат за окончателно разтоварване. Ако е приложимо, посочват се името, адресът и номерът на одобрението на стопанствата или предприятията на местоназначението.
 За съхранение на транзитно преминаващи продукти: името, адресът и номерът на одобрението на склада в свободната зона, митническия склад или корабния доставчик.
 Поле I.13.
 Място на товарене:
 За животни: името на града или на мястото, където са натоварени животните, а ако те са събирани преди това — данните на официалния събирателен център.
 За продукти: името на града и категорията (например предприятие, стопанство, пристанище или летище) на крайното място, където продуктите трябва да бъдат натоварени в транспортното средство за пътуването до Европейския съюз. При използване на контейнер се посочва къде той трябва да бъде натоварен на окончателното транспортно средство за Европейския съюз. При използване на ферибот се посочва мястото, на което камионът се е качил на кораба.
 Поле I.14.
 Дата и час на заминаване:
 За животни: датата и часът, когато по график животните трябва да отпътуват в своето транспортно средство (самолет, плавателен съд, железопътен транспорт или пътно превозно средство).
 За продукти: датата, на която тръгва транспортното средство (самолет, плавателен съд, железопътен транспорт или пътно превозно средство).
 Поле I.15.
 Транспортно средство: транспортното средство, напускащо държавата на изпращане.
 Вид транспорт: самолет, плавателен съд, железопътен транспорт, ППС или друго. „Друго“ означава видове транспорт, които не попадат в приложното поле на Регламент (ЕО) No 1/2005 на Съвета
 2
 .
 Идентификация на транспортното средство: за самолети — номер на полета, за плавателни съдове — име на кораба или корабите, за железопътен транспорт — номер на влака и на вагона, за пътни превозни средства — регистрационен номер и номер на ремаркето, ако е приложимо.
 При използване на ферибот се посочват идентификацията на пътното превозно средство, регистрационният номер и номерът на ремаркето, ако е приложимо, и името на ферибота по редовната фериботна линия.
 Поле I.16.
 ГКП на